《分题龙宫宝石送陈庭学之官城都》
明代·全室宗泐

成都山水区，龙宫遗宝石。
苔藓滋古文，波涛含润色。
骊珠化海滋，神变安可测。
想当听经时，云寒夜堂寂。
蜀中天下险，兵戈屡充斥。
城郭虽已非，此石尚如昔。
京华岁将阑，万里送行客。
时清卫府闲，搜奇抚陈迹。
平生独往愿，蹉跎头半白。
怅望西南天，空惭远飞翼。